URRUTIA OIANGUREN (EAJ, 2018-03-21):
Eskerrik asko, legebiltzar-buru andrea, legebiltzarkideok, arratsalde on denoi.
(...) antolaketa erantzunkideari nire ekarpena egite aldera laburra izaten saiatuko naiz.
Araudiak dioen bezala, txanda hau erabili behar da erroldutako ebazpen proposamenak aurkezteko. Ez ditut denak aipatuko, batzuk baizik, aprobetxatuz gainera ba Sánchez andreak ere aurkezpen bera zabal egin duela.
Guk 24 ebazpen proposamen dauzkagu, eta goizeko nire lehen txandan esan bezala, familia eta haurtzaroaren aldeko euskal itunaren eskutik datozen ebazpen proposamenak dira, gure herriko maila instituzional guztien eragile sozialen eta hirugarren sektore sozialak babesten duten euskal itunaren eskutik.
Eta hori baloretan ipini behar delakoan gaude, horregatik 24 ebazpen proposamenen zerrenda horrela dionarekin hasten dugu: Eusko legebiltzarrak bat egiten du familia eta haurtzaroaren aldeko euskal itunarekin, familiaren euskal kontseiluak abenduan aho batez sinatutakoa, erakunde maila guztien eta bertan parte hartzen duten eragile sozial anitzen artean adostutakoa.
Helburua da lortzea politika publikoen helburu nagusia zuzentzea pertsonek libreki familiak osatzea erabaki ahal izatera, duintasun baldintzak mantenduta.
Eta hain zuzen ere nik Kortajarena andereak esan duenaren aurka, uste dutena da itunaren sendotasuna nabaritu dela gaurkoan, zein egokia zen gai hau eta horrela egitea.
Orain oinarri bat daukagu lanean hasteko, eta egoerari buelta emateko tresna bat daukagu. Planak, lehen ere plan ziren, baina orain badago oinarri bat non irizpide ezberdinak ezarri, egokiagoak gaurko garairako.
Bestalde, gaur goizean aipatu dugu inbertsio sozialaren paradigmarekin lerrokatzen garela...
...ezarri, egokiagoak gaurko garairako.
Bestalde, gaur goizean aipatu dugu inbertsio sozialaren paradigmarekin lerrokatzen garela, konpondu baino lehenago gertatu dioen filosofiarekin, Europatik datorrena eta hori dela eta, 10. ebazpen proposamena azpimarratuko nuke.
10.ak jarraian aipatu bezala dio: Eusko Legebiltzarrak Eusko Jaurlaritzari eskatzen dio, lagundu ditzala gazteen emantzipazioa eta bizitza proiektu autonomoak laguntzeko familia unitate berriak sortzea, zeintzuek nahi badute ondorengoak izan ahalko dituzten. IV. Gazte Planean jasotakoaren ildotik zeinak ikuspegi integrala eskaintzen baituen gazteriari buruz bultzatu beharreko politikei buruz.
Hori dela eta, Eusko Legebiltzarrak, Eusko Jaurlaritzari eskatzen dio gaztedia legea egiteko, neurriak jaso daitezela, besteak beste, enpleguaren eta etxebizitzaren eremuan, zuzendutakoak gazteen emantzipazioa ahalbidetzera, ezkutuko pobrezia gutxitzera eta bizitza autonomoko proiektuak finkatzera.
Halaber, gure posizioaren irizpide nagusietariko bat honako hau da: Euskadiko haurrek aukera berdintasuna izan dezatela jaiotako familiak kontutan hartu gabe.
Horren lekuko, adibidez, 17. eta 19. ebazpen proposamenak. 17. eta 19. proposamena eta ez ditut orain ekarri hona.
Baino beste alde batetik, goraipatu nahi nuke lortutako akordio maila nahiko zabala, adostasunak adostasun eta desadostasunak desadostasun.
Datuak oker ez baldin badauzkat, guk Podemosen ebazpen proposamen artean 51tik 27 onartzera goaz, EH Bilduren ebazpen proposamenen artean 46tik 24 eta Alderdi Popularraren 34 ebazpen proposamenen artetik, 20.
Beraz, ikusita gainera, beno, aldez aurretik eta Guanche andreari ulertu diodanez, eurek ere ez diotela gureei ezezko borobila emango baizik eta gehienetan abstentzioa izango dela, nik uste dut, gaur pozteko bezala gaudela eta estimatzen da talde ezberdinek erakutsitako borondatea.
Baita ere esan beharra daukat, zenbait ebazpen proposameni ezetz bozkatuko diegula, normala den legez. Gehienetan ikuspegi errealista batetik ezin genituelako onartu, edo horrela ulertu baitugu.
Baina, era berean, ziurtatu diezazueket beste sortatxo bati ere baietz bozkatuko diegula nahiz eta propio ez genituen familia alorrekoak bezala ikusten euretariko asko. Gainera, abian egonik, Gobernuaren eguneroko jardunean.
Gaia oso zeharkakoa da, oso zeharkakoa, baina bai gai batzuetan izan dugun inpresioa izan da, ez zegokiola propio nahiz eta gaia oso zeharkakoa izan.
Guk ere gure aldetik gure ahalegina egin dugu, uste dut Kortajarena andreak aitortu duela, uste genuelako momentua zela eta nolabait norbera ere ezin zela aurrera pausoak eman gabe gelditu.
Legebiltzarkide jaun-andreok, gaur gai honen etorkizunari hasiera eman diogu, epe luzera begira akordioaren bidetik, izaera dimentsio anitza, sektore anitza eta hitz batean, anitza duen bide bati ekin diogu.
Guk bidea egiteko asmoa dugu eta gaur ikusi dugunez, bidelagun izango gara desadostasunak, desadostasun.
Eskerrik asko.